Diari Oficial de la Generalitat Valenciana


Sumari del DOGV 3424, del 01-02-1999 (1999/186)

RESOLUCIÓ de 18 de desembre de 1998, de la Direcció General de Centres Docents, per la qual es modifica l'adscripció de l'Institut d'Educació Secundària Els Évols de l'Alcúdia, a l'efecte de dur a terme les proves d'accés a la universitat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/186


Data del document
:   18-12-1998

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Alcúdia, l'
    * ensenyament secundari

RESOLUCIÓ de 18 de desembre de 1998, de la Direcció General de Centres Docents, per la qual es modifica l'adscripció de l'Institut d'Educació Secundària Els Évols de l'Alcúdia, a l'efecte de dur a terme les proves d'accés a la universitat. [1999/X186]
  
El Decret 129/95, de la Generalitat Valenciana va crear un Institut d'Educació Secundària a l'Alcúdia, dotat de 20 unitats d'Educació Secundària Obligatòria, 4 de batxillerat i 2 cicles formatius de Formació Professional específica.
  
L'Ordre de 3 de juliol de 1995, de la Conselleria de Cultura Educació i Ciència, disposà el seu funcionament i el va adscriure a la Universitat Politècnica de València a l'efecte de matrícula i realització de les proves d'accés a l'ensenyament universitari.
  
L'Ordre de 23 de juliol de 1998, de la Conselleria de Cultura, Educació i Ciència, implantà a l'Institut d'Educació Secundària Els Évols de l'Alcúdia els batxillerats de Ciències de la Natura i de la Salut i el Batxillerat d'Humanitats i Ciències Socials, a partir del curs escolar 1997/1998.
  
L'Institut d'Educació Secundària Eduardo Primo Marqués de Carlet, està adscrit a la Universitat de València'Estudi General, raó per la qual sembla raonable mantindre la mateixa adscripció, a l'Institut Els Évols, atesa la proximitat dels dos municipis i a l'objecte de racionalitzar la constitució dels tribunals i d'evitar així desplaçaments innecessaris de l'alumnat.
  
Vists els informes emesos pels rectorats de la Universitat Politècnica de València i la Universitat de València'Estudi General; fent ús de les competències que em confereix l'article 76 de la Llei 5/1983, de 30 de desembre, de Govern Valencià, resolc:
  
Primer
  
Adscriure l'Institut d'Educació Secundària Els Évols de l'Alcúdia, codi: 21917623, a la Universitat de València'Estudi General. Dita adscripció tindrà efectes acadèmics des del curs 1998/1999.
  
Segon
  
L'adscripció s'entén efectuada a l'efecte de matriculació i realització de les proves d'accés a la universitat.
  
Tercer
  
El que s'estableix en la present resolució s'inscriurà en el Registre de Centres Docents de la Comunitat Valenciana.
  
Quart
  
Dita resolució entrarà en vigor l'endemà de la seua publicació en el Diari Oficial de la Generalitat Valenciana.